Stettlen

Stettlen estis ĝis la 31-a de decembro 2009 komunumo de la distrikto Berno kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 2908 loĝantojn je la 31-a de decembro 2010.

 Geografio 
Stettlen situas en la Svisa Mezlando kvin kilometroj oriente de la federacia urbo Berno. La komunumo Stettlen konsistas el la vilaĝoj Stettlen, Deisswil kaj Utzlenberg. La setlejoj komplete kunkreskis kun la setlejoj de la najbaraj komunumoj kaj la federacia urbo kaj estas parto de ties aglomeraĵo.

La teritorio de la komunumo etendiĝas sur areo de 3,52 km², de kiuj 26,7% estas kovritaj de arbaro, 51,0% servas por agrikulturo kaj 22,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Stettlen limas en nordo al Bolligen, en oriento kaj sudo al Vechigen, en sudokcidento al Muri ĉe Berno, kaj en okcidento al Ostermundigen.

 Trafiko 
Tra Stettlen pasas ĉefvojo de Worb al Berno. La plej proksima alveturejo al la svisa aŭtovojo A1 situas en distanco de 4 kilometroj okcidente apud Berno kaj al la svisa aŭtovojo A6 kvar kilometrojn sude apud Muri ĉe Berno. Al la publika transportreto la komunumo estas konektita per la etspura trama fervojo de la entrepreno Regiona Trafiko Berno-Soloturno de Worb tra Bolligen al la ĉefa stacidomo de Berno.

 Historio 
La unua dokumenta mencio de Stettlen datiĝas el la jaro 1146 kiel Stetelon. En Stettlen oni trovis skeletotombojn el la La-Tène-epoko, romiaj setlejoŝpuroj, kaj restaĵojn de dokumente menciita altmezepoka burgo en la arbaro Schwandiholz. Kiel la plej malgranda de la kvar bernaj paroĥoj Stettlen apartenis ekde la jaro 1300 ĝis la Helveta Revolucio de 1798 al la urba tribunalo de Berno. Post la fino de la Helveta Respubliko ĝi en la jaro 1803 estis atribuita al la distrikto Berno, kiu en la jaro 2010 estis integrita al la administra distrikto Berno-Mezlando.Fonto: Anne-Marie Dubler: Stettlen en Historia Leksikono de Svislando (2012-02-14)

 Vidu ankaŭ 
 Stetten
 Stettlen (stacidomo)
 Deisswil (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Stettlen